rejauldu/bengali-wikipedia huggingface dataset:
কোতোয়াল মৃণাল হক নির্মিত একটি ভাস্কর্য। এটি ঢাকার ইস্কাটনে মিন্টু রোডের পুর্বপ্রান্তের শেষাংশে  সড়কদ্বীপে পুলিশ কমিশনারের কার্যালয়ের সামনে অবস্থিত। পুলিশ ব্যবস্থার পূর্বসূরী মুঘল ও ব্রিটিশ আমলের আইন শৃংখলা রক্ষাকারীদের 'কোতোয়াল' বলা হতো। সেসময় কোতোয়ালরা ঘোড়ায় চড়ে তাদের দায়িত্ব পালন করতেন। ভাস্কর্যটি বাংলাদেশে আইন শৃংখলা রক্ষাকারী দলের প্রাচীন ঐতিহ্যকে তুলে ধরে।   বর্ণনা  কোতোয়াল ভাস্কর্যে একটি উঁচু মঞ্চের উপর সোনালি রঙে মোড়ানো দুটি ঘোড়া ও ঘোড়ায় চড়া দুজন কোতোয়ালের উর্দি পড়া অবস্থায় টহল দেয়ার অভিব্যক্তি নির্মাণ করা হয়েছে। ভাস্কর্যে দেখা যায় কোতোয়াল ঘোড়ার উপর শক্ত চাবুক হাতে বসে আছেন। দুইজন কোতোয়াল পাশাপাশি ঘোড়া ছুটাচ্ছেন। ডানের ব্যক্তি ডান দিকে এবং বাম পাশের ব্যক্তি সম্মুখে নজর রাখছেন।   তথ্যসূত্র    বহিঃসংযোগ    মৃণাল হকের ব্যক্তিগত বাতায়নে কোতোয়ালের স্থিরচিত্র   বিষয়শ্রেণী:অশ্বারোহী মূর্তি বিষয়শ্রেণী:বাংলাদেশে আইন প্রয়োগ বিষয়শ্রেণী:মৃণাল হকের কর্ম বিষয়শ্রেণী:ঢাকার বহিরঙ্গন ভাস্কর্য
বাংলাদেশ জাতীয় হিন্দু মহাজোট (সংক্ষেপে: বিজেএইচএম) হলো বাংলাদেশ ভিত্তিক একটি অরাজনৈতিক, সামাজিক হিন্দু ধর্মীয় সংগঠন। এটি বাংলাদেশের ছোট-বড় ২৩টি হিন্দু ধর্মীয় সংগঠনের জোট, যা ২০০৬ সালে ১৭ সেপ্টেম্বর প্রতিষ্ঠিত হয়। বিজেএইচএমের মূল লক্ষ্য হিসেবে হিন্দু সমাজকে সুসংহত করা এবং হিন্দুধর্মের রক্ষা ও সেবা করা এবং বাংলাদেশের হিন্দু সমাজের ধর্মীয়, সামাজিক, সাংস্কৃতিক ও রাজনৈতিক অধিকার আদায় করাকে উল্লেখ করা হয়ে থাকে। জোটের বর্তমান সভাপতি ড. প্রভাস চন্দ্র রায় ও নির্বাহী মহাসচিব এবং মুখপাত্র গোবিন্দ প্রামাণিক রায়।   পটভূমি  জোটটি বাংলাদেশের ২৩টি ছোট-বড় হিন্দু ধর্মীয় সংগঠনের মহাজোট। এই ২৩টি সংগঠনের সাথে বিভিন্ন জেলার অনেকেই জড়িত রয়েছেন। ২০০৬ সালের ১৭ সেপ্টেম্বর জোটটি প্রতিষ্ঠিত হয়। বাংলাদেশের ৫৭টি জেলায় হিন্দু মহাজোটের পাশাপাশি এর অঙ্গ সংগঠন যুব মহাজোট ও ছাত্র মহাজোট রয়েছে।   সাত দফা দাবি  ২০১৩ সালের ৩০ আগস্ট সংগঠনটি তিন দফা দাবি জানায়। পরবর্তীতে এই তিন দফাসহ ২০২১ সালের ১৭ সেপ্টেম্বরে মোট সাত দফা দাবি জানানো হয়। যার মধ্যে সংখ্যালঘু উন্নয়ন মন্ত্রণালয় প্রতিষ্ঠা, নিজস্ব পৃথক আসন, হিন্দু উত্তরাধিকার আইন পুনর্গঠন, হিন্দুদের পূজায় সরকারী ছুটি ঘোষণার মত বিষয় রয়েছে।  ২০২১ সালে সংগঠনটি প্রতিটি উপজেলায় মডেল মন্দির নির্মাণের দাবি জানায়।   সহযোগী সংগঠন  থাম্ব|বাংলাদেশ জাতীয় হিন্দু ছাত্র মহাজোটের লোগো  বাংলাদেশ জাতীয় হিন্দু ছাত্র মহাজোট  বাংলাদেশ জাতীয় হিন্দু যুব মহাজোট  বাংলাদেশ হিন্দু মহিলা মহাজোট  বাংলাদেশ হিন্দু স্বেচ্ছাসেবক মহাজোট   বিতর্ক  সংগঠনটির বিরুদ্ধে সাম্প্রদায়িক বিভিন্ন উসকানি, ভারতীয় ভাষায় ব্যানার, বক্তব্য শেষে ভারত মাতা কি জয় স্লোগান, মুক্তিযুদ্ধে শহীদ হিন্দু সদস্যদের সংখ্যা নিয়ে নানা সময়ে বিতর্ক সৃষ্টির অভিযোগ আছে। বর্তমানে হিন্দু উত্তরাধিকার আইন অনুযায়ী যদি কারও পুত্র সন্তান থাকে, তাহলে কন্যা সন্তানরা তাদের উত্তরাধিকার সম্পত্তি পায় না। তবে পুত্র না থাকলে পুত্র রয়েছে এমন কন্যারা মৃত ব্যক্তির সম্পত্তির অংশ পেয়ে থাকে। এই হিন্দু আইন পরিবর্তন করতে চাওয়ার কারণে এই সংগঠনটি মানুষের জন্য ফাউন্ডেশনকে হিন্দুধর্ম ও সমাজবিরোধী আখ্যা দেয়।  এছাড়া এই সংগঠনের বিরুদ্ধে ডেইলি স্টারের সম্পাদক মাহফুজ আনাম ও "হিন্দু আইন প্রণয়নে নাগরিক উদ্যোগ" নিয়েও অপপ্রচার চালানোর অভিযোগ আছে।   তথ্যসূত্র   বিষয়শ্রেণী:২০০৬-এ প্রতিষ্ঠিত ধর্মীয় সংগঠন বিষয়শ্রেণী:বাংলাদেশ ভিত্তিক হিন্দু সংগঠন
বজবজ তাপবিদ্যুৎ কেন্দ্র হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বজবজের কাছে অছিপুরে অবস্থিত একটি কয়লা-ভিত্তিক তাপবিদ্যুৎ কেন্দ্র। ক্যালকাটা ইলেকট্রিক সাপ্লাই কর্পোরেশন এই তাপবিদ্যুৎ কেন্দ্রটির পরিচালক। এই তাপবিদ্যুৎ কেন্দ্রের বিদ্যুৎ উৎপাদন ক্ষমতা ৭৫০ মেগাওয়াট (৩X২৫০ মেগাওয়াট)। ১৯৯৭ সালে এই তাপবিদ্যুৎ কেন্দ্রটি চালু হয়েছিল।http://www.infraline.com/power/setup/cesc.aspx  তথ্যসূত্র  বিষয়শ্রেণী:পশ্চিমবঙ্গের কয়লা-ভিত্তিক তাপবিদ্যুৎ কেন্দ্র বিষয়শ্রেণী:দক্ষিণ চব্বিশ পরগনা জেলা
এশিয়াভিশন পুরস্কার হলো ভারতীয় চলচ্চিত্র এবং টেলিভিশনের শিল্পী ও প্রযুক্তিবিদদের সম্মাননার জন্য আয়োজিত অনুষ্ঠান, যা ২০০৬ সাল থেকে অনুষ্ঠিত হচ্ছে।  ৪০,০০০ এর চেয়েও বেশি লোক সংযুক্ত আরব আমিরাত জুড়ে, ৯ নভেম্বরে শার্জা ক্রিকেট স্টেডিয়ামে ২০১২ সালের চলচ্চিত্র পুরস্কারে উপস্থিত হন। মোহনলাল ও রিমা কলিঙ্গল শ্রেষ্ঠ অভিনয়শিল্পী এবং জুহি চাওলা ও শ্রুতি হাসান শ্রেষ্ঠত্ব পুরস্কার লাভ করেন। ২০১৩ সালে, এশিয়াভিশন চলচ্চিত্র পুরস্কারকে দুবাইয়ের উৎসব শহরে অনুষ্ঠিত করা হয়, যেখানে মম্মুট্টী কুঞ্জনন্তে কেদা এর জন্য শ্রেষ্ঠ অভিনেতা এবং কাব্য মাধবন বাবুত্তিয়ুধে নামাথিল এর জন্য শ্রেষ্ঠ অভিনেত্রীর পুরস্কারের বিজয়ী হন। বলিউড অভিনেতা জন আব্রাহাম বর্ষসেরা আইকন ও রানী মুখার্জী তালাস এবং বম্বে টকিস এর জন্য হিন্দি চলচ্চিত্রে শ্রেষ্ঠত্ব অর্জন করেন। প্রীতি জিন্টা বলিউডের গৌরভ পুরস্কার লাভ করেন এবং কারিশমা কাপুর প্রধান অতিথিদের মধ্যে একজন ছিলেন। ২০০৯ সালে, এশিয়াভিশন টেলিভিশন পুরস্কারের প্রথম সংস্করণ শারজাহ ক্রিকেট এ্যাসোসিয়েশন স্টেডিয়ামে অনুষ্ঠিত হয়, যেখানে অস্কার পুরস্কার বিজয়ী রেসুল পুকুট্টি ছিলেন একজন প্রধান অতিথি। টেলিভিশন পুরস্কারের ৪থ ও ৫ম সংস্করণে মালায়ালাম টেলিভিশন শিল্পের টেলিভিশন ব্যক্তিত্বের সাথে মোহনলাল ও কারিশমা কাপুর উপস্থিত ছিলেন। ২০১৭ সালের ফেব্রুয়ারি ৮ এ, এশিয়াভিশন রেডিও পুরস্কারের প্রথম সংস্করণের আরম্ভ ঘটে, যেখানে মালায়ালাম রেডিও কেন্দ্রের প্রতিনিধিদের সম্মাননা প্রদান করা হয়। কারিনা কাপুরকে ভারতীয় আইকনের সাথে পুরস্কৃত করা হয়।   তথ্যসূত্র   বিষয়শ্রেণী:ভারতীয় চলচ্চিত্র পুরস্কার
অ্যান্টিগুয়া ও বার্বুডা জাতীয় ফুটবল দল () হচ্ছে আন্তর্জাতিক ফুটবলে অ্যান্টিগুয়া ও বার্বুডার প্রতিনিধিত্বকারী পুরুষদের জাতীয় দল, যার সকল কার্যক্রম অ্যান্টিগুয়া ও বার্বুডার ফুটবলের সর্বোচ্চ নিয়ন্ত্রক সংস্থা অ্যান্টিগুয়া ও বার্বুডা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৭০ সাল হতে ফুটবলের সর্বোচ্চ সংস্থা ফিফার এবং ১৯৭৩ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে।"The Caribbean CONCACAF members are Jamaica, Antigua, Bahamas, Barbados, Cuba, Haiti, Netherland Antilles, Puerto Rico, Surinam, Trinidad and the Dominican Republic." ১৯৭২ সালের ১০শে নভেম্বর তারিখে, অ্যান্টিগুয়া ও বার্বুডা প্রথমবারের মতো আন্তর্জাতিক খেলায় অংশগ্রহণ করেছে; ত্রিনিদাদ ও টোবাগোর পোর্ট অব স্পেনে অনুষ্ঠিত উক্ত ম্যাচে অ্যান্টিগুয়া ও বার্বুডা ত্রিনিদাদ ও টোবাগোর কাছে ১১–১ গোলের ব্যবধানে পরাজিত হয়েছে।  ১০,০০০ ধারণক্ষমতাবিশিষ্ট স্যার ভিভিয়ান রিচার্ডস স্টেডিয়ামে বেনা বয়েজ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় অ্যান্টিগুয়া ও বার্বুডার রাজধানী সেন্ট জন'সে অবস্থিত। বর্তমানে এই দলের ম্যানেজারের দায়িত্ব পালন করছেন টমাস ডেভিস কার্টিস এবং অধিনায়কের দায়িত্ব পালন করছেন রক্ষণভাগের খেলোয়াড় কুইন্টন গ্রিফিথ।  অ্যান্টিগুয়া ও বার্বুডা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও অ্যান্টিগুয়া ও বার্বুডা এপর্যন্ত একবারও অংশগ্রহণ করতে সক্ষম হয়নি।  পিটার বায়ার্স, ট্যামার্লি টমাস, কুইন্টন গ্রিফিথ, জ্যামি টমাস এবং র‍্যান্ডলফ বার্টনের মতো খেলোয়াড়গণ অ্যান্টিগুয়া ও বার্বুডার জার্সি গায়ে মাঠ কাঁপিয়েছেন।   র‌্যাঙ্কিং  থাম্ব|২০০৮ সালে অ্যান্টিগুয়া এবং বার্বুডা ফুটবল দল ফিফা বিশ্ব র‌্যাঙ্কিংয়ে, ২০১৪ সালের অক্টোবর মাসে প্রকাশিত র‌্যাঙ্কিংয়ে অ্যান্টিগুয়া ও বার্বুডা তাদের ইতিহাসে সর্বোচ্চ অবস্থান (৭০তম) অর্জন করে এবং ২০০৩ সালের ডিসেম্বর মাসে প্রকাশিত র‌্যাঙ্কিংয়ে তারা ১৭০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে অ্যান্টিগুয়া ও বার্বুডার সর্বোচ্চ অবস্থান হচ্ছে ১৩১তম (যা তারা ২০১০ সালে অর্জন করেছিল) এবং সর্বনিম্ন অবস্থান হচ্ছে ১৭৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং   প্রতিযোগিতামূলক তথ্য   ফিফা বিশ্বকাপ   ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪  উত্তীর্ণ হয়নি  ৪  ০  ০  ৪  ৩  ২২  ১৯৭৮  অংশগ্রহণ করেনি  অংশগ্রহণ করেনি  ১৯৮২   ১৯৮৬  উত্তীর্ণ হয়নি  ২  ১  ০  ১  ২  ৫  ১৯৯০  ২  ০  ০  ২  ১  ৪  ১৯৯৪  ৪  ১  ১  ২  ৫  ৬  ১৯৯৮  ২  ০  ১  ১  ৪  ৬   ২০০২  ৬  ১  ২  ৩  ৪  ১৫  ২০০৬  ২  ১  ০  ১  ২  ৩  ২০১০  ৪  ২  ০  ২  ৭  ৮  ২০১৪  ১২  ৫  ১  ৬  ৩২  ১৮  ২০১৮  ৪  ২  ০  ২  ৬  ৬  ২০২২  অনির্ধারিত  অনির্ধারিত মোট   ০/২১   ৪২  ১৩  ৫  ২৪  ৬৬  ৯৩    তথ্যসূত্র    বহিঃসংযোগ      ফিফা-এ অ্যান্টিগুয়া ও বার্বুডা জাতীয় ফুটবল দল    কনকাকাফ-এ অ্যান্টিগুয়া ও বার্বুডা জাতীয় ফুটবল দল      বিষয়শ্রেণী:উত্তর আমেরিকার জাতীয় ফুটবল দল বিষয়শ্রেণী:ক্যারিবীয় জাতীয় ফুটবল দল
ইউসুকে হাগিহারা (萩原 雄祐, Hagihara Yūsuke, ২৮ মার্চ ১৮৯৭  ওসাকাতে – ২৯ জানুয়ারি ১৯৭৯ টোকিওতে) ছিলেন একজন জাপানি জ্যোতির্বিজ্ঞানী। তিনি মহাজাগতিক বলবিদ্যায় অবদানের জন্য বিখ্যাত।   জীবনী    হাগিহারা ১৯২১ সালে টোকিও ইম্পেরিয়াল বিশ্ববিদ্যালয় থেকে জ্যোতির্বিদ্যায় ডিগ্রি অর্জন করেন এবং দুই বছর পর সেখানে জ্যোতির্বিদ্যার সহকারী অধ্যাপক হন।  ১৯২৩ সালে জাপান সরকার তাকে ভ্রমণকারী পণ্ডিত হিসেবে বিদেশে পাঠায়। হাগিহারা ইংল্যান্ডের কেমব্রিজ বিশ্ববিদ্যালয়ে গণিতবিদ হেনরি ফ্রেডেরিক বেকারের অধীনে ব্যবকলনীয় সমীকরণ এবং জ্যোতির্পদার্থবিজ্ঞানী স্যার আর্থার স্ট্যানলি এডিংটনের অধীনে পল ডিরাকের সাথে আপেক্ষিকতা অধ্যয়ন করতে যান। তিনি ফ্রান্স, জার্মানি এবং মার্কিন যুক্তরাষ্ট্রে একজন ভ্রমণকারী পণ্ডিত ছিলেন।  ১৯২৫ সালে তিনি জাপানে ফিরে আসেন কিন্তু তিন বছর পর রকফেলার ফাউন্ডেশন ফেলোশিপে জর্জ ডেভিড বার্কহফের অধীনে হার্ভার্ড বিশ্ববিদ্যালয়ে গতিশীল ব্যবস্থার টপোলজি অধ্যয়নের জন্য মার্কিন যুক্তরাষ্ট্রে চলে যান।  হাগিহারা ১৯২৯ সালে হার্ভার্ড থেকে তার পড়াশোনা শেষ করেন এবং আবার টোকিও বিশ্ববিদ্যালয়ে ফিরে আসেন। এখানে তিনি ১৯৩০ সালে তিনি ডি.এসসি. ডিগ্রি অর্জন করেন  স্যাটেলাইট সিস্টেমের স্থিতিশীলতা সম্পর্কিত গবেষণাপত্রের মাধ্যমে।  ১৯৩৫ সালে, তিনি একটি গবেষণাপত্র প্রকাশ করেন। এখানে দেখানো হয় যে শোয়ার্জচাইল্ড মেট্রিকে একটি পরীক্ষামূলক কণার গতিপথ উপবৃত্তাকার ফাংশনের মাধ্যমে প্রকাশ করা যেতে পারে। ১৯৩৭ সালের পর এক দশকেরও বেশি সময় ধরে, তিনি গ্রহীয় নীহারিকাতে ইলেকট্রন বেগের বন্টন নিয়ে গবেষণা করেন।  ১৯৩৫ সালে তিনি টোকিও বিশ্ববিদ্যালয়ে পূর্ণ অধ্যাপক হিসেবে পদোন্নতি পান।  ১৯৪৫ থেকে ১৯৫৭ সাল পর্যন্ত তিনি টোকিও জ্যোতির্বৈজ্ঞানিক মানমন্দিরের পরিচালক ছিলেন এবং পরবর্তীকালে তোহোকু বিশ্ববিদ্যালয়ের অধ্যাপক (১৯৫৭-১৯৬০) এবং উতসুনোমিয়া বিশ্ববিদ্যালয়ের সভাপতি (১৯৬১-১৯৬৭) ছিলেন।  ১৯৬১ সালে তিনি আন্তর্জাতিক জ্যোতির্বিজ্ঞান ইউনিয়নের সহ-সভাপতি এবং আইএইউ-এর মহাকাশীয় বলবিদ্যা কমিশনের সভাপতি নির্বাচিত হন।   ১৯৬৭ সালে তিনি জাপান একাডেমি ব্যতীত তার সমস্ত দাপ্তরিক দায়িত্ব থেকে অবসর গ্রহণ করেন এবং তার বক্তৃতা নোটের উপর ভিত্তি করে তার পাঁচ খণ্ডের বিস্তৃত গ্রন্থ, সেলেস্টিয়াল মেকানিক্স লেখার জন্য নিজেকে নিবেদিত করেন।   হাগিহারাকে একজন শান্ত ও সংস্কৃতিবান ভদ্রলোক, একজন চমৎকার শিক্ষক এবং একজন দক্ষ প্রশাসক হিসেবে বিবেচনা করা হত।   তিনি জর্জি মানেভ কর্তৃক বিকশিত মহাকাশীয় বলবিদ্যার জন্য নিউটন-পরবর্তী মডেলগুলির গুরুত্ব তুলে ধরেছেন।   সম্মাননা    তার সম্মানে মেইন-বেল্ট গ্রহাণুর নামকরণ করা হয়েছিল ১৯৭১ হাগিহারা ।  রয়েল অ্যাস্ট্রোনমিক্যাল সোসাইটির সভ্য   জাতীয় জ্যোতির্বিজ্ঞান কমিটির চেয়ারম্যান (জাপান)  জাপান একাডেমির সদস্য   জাপানের বিজ্ঞান পরিষদের সদস্য  সাংস্কৃতিক মেধাক্রম (জাপান)  মার্কিন জাতীয় বিজ্ঞান একাডেমি থেকে জেমস ক্রেগ ওয়াটসন পদক প্রাপক (১৯৬০)   তথ্যসূত্র   বিষয়শ্রেণী:১৮৯৭-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:টোকিও বিশ্ববিদ্যালয় অনুষদ বিষয়শ্রেণী:ওসাকার ব্যক্তি বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
সুনীল কুমার চ্যাটার্জি ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। সুনীল কুমার চট্টোপাধ্যায়ের শৈশব জীবন অন্ধকারে ঢাকা। তার প্রাথমিক শিক্ষা বা রাজনৈতিক সমিতি সম্পর্কে কিছুই জানা যায় না। ১৯৩২ সালে যুগান্তর বিপ্লবী সমিতিতে যোগ দিয়ে কলকাতায় তাঁর আবির্ভাব ঘটে।  জন্ম ও শিক্ষাজীবন ১৯০৯ সালের ৭ জানুয়ারি চব্বিশ পরগনার জয়নগরের গঙ্গাঘাটায় জন্মগ্রহণ করেন। তাঁর পিতার নাম অঘোরনাথ চট্টোপাধ্যায়। তিনি যাদবপুর থেকে কেমিক্যাল ইঞ্জিনিয়ারিংয়ে ডিগ্রি কোর্স পাস করেন। ১৪ বছর বয়সে যুগান্তর পার্টিতে যোগ দেন তিনি। তিনি কলকাতা, চব্বিশ পরগনা, খুলনা, কুমিল্লা, পুরুলিয়া, হুগলি ও ব্যারাকপুর লেবার বেল্টে সক্রিয় ছিলেন।  রাজনৈতিক কাজ ১৯৩০-এর দশকের গোড়ার দিকে বাংলায় ধারাবাহিক বিপ্লবী কর্মকাণ্ডের দশক ছিল চট্টগ্রাম বিদ্রোহের মাধ্যমে তার শীর্ষে পৌঁছেছিল, যা শহরে ব্রিটিশ প্রশাসনকে কয়েক দিনের জন্য পঙ্গু করে দিয়েছিল। মিঃ আলফ্রেড ওয়াটসন সম্পাদিত কলকাতা-ভিত্তিক ইংরেজি সংবাদপত্র দ্য স্টেটসম্যান ভারতীয় জাতীয়তাবাদী আন্দোলনের কঠোর সমালোচনা করেছিল। তাদের বিরুদ্ধে ওয়াটসন সাহেবের অব্যাহত অভিযান এবং কঠোর শাস্তির পক্ষে ওকালতি তাঁকে বাংলার বিপ্লবীদের লক্ষ্যবস্তুতে পরিণত করে। তাঁর সম্পাদকীয় কলামে তিনি বলেন, এই সমস্ত বিপ্লবীদের জেল থেকে বের করে শহরের ল্যাম্পপোস্টে ঝুলিয়ে দেওয়া উচিত। মাস্টারদা সূর্য সেনের সাথে ফাঁসি দিয়ে হত্যা করে।ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯২।  আলফার্ড ওয়াটসনকে হত্যার চেষ্টা ১৯৩২ সালের ৫ আগস্ট খুলনার বিপ্লবী অতুল সেন কলকাতায় প্রকাশ্য দিবালোকে রিভলবার ও বোমা নিয়ে তার ওপর হামলা চালায়। কিন্তু তিনি অক্ষত অবস্থায় বেঁচে যান, অন্যদিকে অতুল সেন গ্রেপ্তার এড়াতে বিষ পান করেন। দুই মাস পরে মণি লাহিড়ীর অধীনে আরও সমন্বিত আক্রমণ হয়েছিল। ২৮ সেপ্টেম্বর খোলা গাড়ি চালিয়ে মণি লাহিড়ী, অনিল ভাদুড়ি, সুনীল এবং বীরেন রায় বাড়ি ফেরার পথে ওয়াটসনের গাড়ি আটকায়, তাকে গুলি করে এবং বোমা চার্জ করে তাকে সারা জীবনের জন্য অক্ষম করে দেয়।  গ্রেফতার হওয়ার পর তাড়াহুড়োয় মাঝেরহাট ব্রিজে দুর্ঘটনার কবলে পড়েন তাঁরা। গ্রেফতার এড়াতে প্রচুর রক্তক্ষরণ হয় মণি ও অনিলের পটাশিয়াম সায়ানাইড খেয়ে। ব্রায়েন রায় পালিয়ে গেলেও সুনীল চট্টোপাধ্যায় গ্রেফতার হন। বিচারে তাকে যাবজ্জীবন কারাদণ্ড দেওয়া হয়েছিল; ১৯৪৬ সালে সাধারণ ক্ষমার আওতায় মুক্তি পান। ১৯৩২ সালের ২৯ সেপ্টেম্বর সুনীলকে গ্রেপ্তার করা হয় এবং পরবর্তী বিচারে তাকে যাবজ্জীবন কারাদণ্ড দেওয়া হয়। তাঁকে আন্দামানে পাঠিয়ে দেওয়া হয়। তিনি ১৯৩৭ ও ১৯৩৯ সালের জুলাই মাসে যথাক্রমে ৩৭ ও ৩৬ দিনের জন্য সেলুলার জেলে দ্বিতীয় এবং দমদম কেন্দ্রীয় কারাগারে আরেকটি অনশন ধর্মঘটে অংশ নিয়েছিলেন। ১৯৩৮ সালের জানুয়ারিতে তাকে প্রত্যাবাসন করা হয় এবং ১৯৪৬ সালের ৩১ আগস্ট মুক্তি দেওয়া হয়। মোট ১৪ বছর জেল খাটেন তিনি।  তথ্যসূত্র  বিষয়শ্রেণী:যুগান্তর দল বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় বিপ্লবী
রাজকুমার পাল হলেন একজন ভারতীয় রাজনীতিবিদ যিনি আপনা দল (সোনেলাল) এর রাজনীতির সাথে যুক্ত। তিনি উত্তর প্রদেশ বিধানসভার একজন সদস্য।  রাজনৈতিক জীবন সপ্তদশ লোকসভা নির্বাচনে প্রতাপগড় বিধানসভা কেন্দ্রের বিধায়ক সঙ্গম লাল গুপ্তা হিসেবে নির্বাচিত হন। এর দরুন প্রতাপগড় বিধানসভা কেন্দ্রে উপনির্বাচন প্রয়োজন হয়। উপনির্বাচনে রাজকুমার পাল প্রতাপগড় বিধানসভা কেন্দ্রের বিধায়ক হিসেবে নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আপনা দল (সোনেলাল) এর রাজনীতিবিদ বিষয়শ্রেণী:উত্তরপ্রদেশ বিধানসভার সদস্য
বেহেশতী জেওর () একটি বহুল পরিচিত ইসলামী বই। বইটির লেখকের নাম আহমদ আলী হলেও এটি আশরাফ আলী থানভীর নামে ছাপানো হয়। বইটি ফিকহ, ইসলামী আচারাদি ও নৈতিকতার বিষয়ে একটি নির্দেশিকা। বইটিতে ইসলামের পঞ্চস্তম্ভ বর্ণনা করা হয়েছে এবং অস্পষ্ট  নীতিসমূহ ব্যাখ্যা করা হয়েছে। বাংলাদেশের প্রায় প্রতিটি মহিলা কওমি মাদ্রাসায় এ বই পড়ানো হয়ে থাকে। বইটির ইংরেজি অনুবাদ করেছেন আমেরিকার ক্যালিফোর্নিয়া বিশ্ববিদ্যালয়ের অধ্যাপিকা ও আমেরিকান হিস্টোরিকাল অ্যাসোসিয়েশনের সভাপতি বারবারা ডি. মেটকাল্ফ।  ‘বেহেশতী জেওর’ উর্দু ভাষায় রচিত। এটি ১১টি খণ্ডে বিভক্ত। উর্দু থেকে এটি বাংলা ভাষায় অনুবাদ করেছেন শামসুল হক ফরিদপুরী। ‘বেহেশতী জেওর’ এর বঙ্গার্থ জান্নাতের গহনা বা স্বর্গের অলংকার। বিভিন্ন বিষয়ে ইসলামী মাসয়ালা-মাসাইলের জন্য বইটি বিখ্যাত।   বিবরণ   এটি মূলত উর্দু ভাষার বই। বাংলা অনুবাদ করেছেন শামসুল হক ফরিদপুরী। বাংলাদেশ, ভারত ও পাকিস্তানে বেহেশতী জেওর বেশ জনপ্রিয় বই। মুসলিমদের ঘরে ঘরে এ বই বিদ্যমান। এটি মূলত মাসয়ালা-বিষয়ক বই। বাংলা সহ বেশ কয়েকটি ভাষায় অনুবাদ করা হয়েছে।   অধ্যায়  আটটি অধ্যায়ে বইটিকে ভাগ করা হয়েছে:  "সত্য ঘটনা"   "বিশ্বাস"  "ভুল বিশ্বাস এবং কর্ম"   " সালাত ও তার গুণাবলী"   " রোযা, জাকাত, কুরবানী, হজ, শপথ, ধর্মত্যাগ, হালাল ও হারাম ইত্যাদি।"  "বিবাহ, তালাক, 'ইদদাহ, ভরপোষণ, কর্তৃত্ব, জীবিকার অধিকার এবং কুরআন মজীদ পড়া"  "ব্যবসা নীতি এবং সম্পদ খোঁজা"   "শিষ্টাচার, অন্তর কাজের নৈতিক সংস্কার এবং তার প্রতিফল, এবং কেয়ামতের চিহ্ন"   "বিশুদ্ধ নারীদের জীবন"   "স্বাস্থ্য বিষয়ক এবং শিষ্টাচার   বিতর্ক  কথিত আছে আশরাফ আলী থানভী নামে ব্যাপক প্রচলন হলেও বইটির আসল সংকলক তিনি নন। “আহমদ আলী” নামে একজন আলেম এ বইয়ের আসল সংকলক। কিন্তু সংকলক হিসেবে আশরাফ আলী থানবীর নামে ভুলে প্রসিদ্ধি লাভ করেছে। বইটির শেষে কিছু তাবিজ ও বিভিন্ন চিকিৎসার কথা লেখা আছে। এসব বিষয়ে কিছুটা বিতর্ক ও সন্দেহের সৃষ্টি হয়।  উত্তরাধিকার  পারফেক্টিং উইমেন: মাওলানা আশরাফ আলী থানভী’স বেহেশতী জেওর   আরও দেখুন   বয়ানুল কুরআন  আশরাফ আলী থানভী  ইসলামী ব্যাংকিং ও অর্থায়ন পদ্ধতি  মুসলমানদের পতনে বিশ্ব কী হারালো?  যে ফুলের খুশবুতে সারা জাহান মাতোয়ারা   তথ্যসূত্র   বহিঃসংযোগ বেহেশতী জেওর  বিষয়শ্রেণী:ইসলাম ও নারী বিষয়শ্রেণী:ইসলামি সাহিত্য বিষয়শ্রেণী:সুন্নি সাহিত্য বিষয়শ্রেণী:আশরাফ আলী থানভীর বই বিষয়শ্রেণী:দেওবন্দি সাহিত্য বিষয়শ্রেণী:ইসলামি আইনশাস্ত্র সম্পর্কিত বই বিষয়শ্রেণী:২০শ শতাব্দীর ভারতীয় বই বিষয়শ্রেণী:ভারতীয় অ-কল্পকাহিনী বই বিষয়শ্রেণী:ভারতীয় ধর্মপাঠ্য বিষয়শ্রেণী:ইসলামি অধ্যয়নের বই
জন ট্যাবারি (৫ মার্চ ১৯৩০ - ১৮ আগস্ট ২০১১) একজন ফরাসি কমিক শিল্পী।  জীবনী thumb|150px|right|কালিফ হারুন এল পুসাহ ১৯৩০ সালে স্টকহোমে জন্মগ্রহণ করেন ট্যাবারি। তার পিতা একজন ভায়োলিন বাজিয়ে এবং মা গৃহকর্মী ছিলেন। ১৯৫৬ সালের ৫ নভেম্বর ফ্র্যাঙ্কো-বেলজিয়ান কমিক ভেইয়োঁ (বীর) পত্রিকায় রিচার্ড এ চার্লির প্রকাশনার মধ্যে দিয়ে কমিক বিশ্বে তার অভিষেক ঘটে। এছাড়াও ভেইয়োঁর (১৯৬৫ সালে নামপরিবর্তীত হয়ে পিফ) জন্য ট্যাবারি গ্র্যাবডু এ গ্যাবালিচতু এবং অবশেষে ১৫৫৯ সালে জনপ্রিয় ধারাবাহিক তুতোষ এর চিত্র অঙ্কন করেন। তুতোষ কাহিনীর দুইটি চরিত্র করিনে এট জিনট, এবং স্বল্পকালীন সময়ের জন্য তুতোষ পোষ-নিয়ে আরেকটি ধারাবাহিক প্রকাশিত হয়। ট্যাবারি ১৯৭৬ সাল পর্যন্ত এই ধারাবাহিকগুলোর জন্য চিত্র অঙ্কন করেন।  ১৯৬২ সালে রনে গোসিনির সাথে লে অ্যাভেঞ্চার দ্যু কালিফ হারুন এল পুসাহ (খলিফা হারুনের অভিযান সমূহ) এর দীর্ঘ কর্মজীবন শুরু করেন। এই অ্যাডভেঞ্চার ধর্মী কাহিনীটি ১৯৬২ সালের ১৫ জানুয়ারি প্রথম রেকর্ড এ প্রকাশিত হয়। এই সময় একঘেয়েমি কাটানোর জন্য শিল্পীদ্বয় তাদের লক্ষ্য পরিবর্তন করে জ্ঞানপাপী/অ্যান্টি-হিরো চরিত্র নিয়ে ইজনোগুড নামক ধারাবাহিক রচনা করেন। যা দ্রুত সাফল্য লাভ করে এবং অবশেষে টিভি কার্টুন  সিরিজ রূপে অভিযোজিত হয়।  ১৯৬৮ সালে ধারাবাহিক কাহিনীটি রেকর্ডের পরিবর্তে গোসিনির পিলট পত্রিকায় প্রকাশিত হতে থাকে। গোসিনির সাথে ট্যাবারি ভ্যালেন্টিন লে ভ্যাগাবন্ড নামে আরেকটি ধারাবাহিক কাহিনী রচনা শুরু করেন যা ১৯৬২ সাল থেকে পিলটে প্রকাশিত হতে থাকে।  ১৯৭৭ সালে গোসিনির মৃত্যুর পরেও ট্যাবারি ইজনোগুড এর কাজ চালিয়ে যেতে থাকেন। ট্যাবারির নিজস্ব প্রকাশনী 'এডিশন ট্যাবারি' ট্যাবারির কাজ অ্যালবাম আকারে করিনে এট জিনট এবং সর্বশেষ ২০০৪ সালে ইজনোগুড ভলিউম ও লা ফ্যুত দে ল্যাসেত (পূর্বপুরুষের দোষ) এখনও প্রকাশ করছে।  জন ট্যাবারি ইউনাইটেড সোশ্যালিস্ট পার্টি (পিএসইউ) এর সদস্য ছিলেন এবং ১৯৭৮ সালের সংসদীয় নির্বাচনের পোস্টারে তার কার্টুন ছাপানো হয়েছিল।http://www.philippon.org/psu/index.php?2010/12/17/101-les-atouts-du-psu et le livre Le PSU s'affiche , Collectif le seau et la colle, Éditions Bruno Leprince, 2013..  ২০০৪ সালে তিনি হৃদরোগে আক্রান্ত হওয়ায় চিত্রাঙ্কন বন্ধ করে দেন এবং তার তিন সন্তানের উপর ইজনোগুড এর কাহিনী চালিয়ে যাওয়ার দায়িত্ব দেন। ২০০৮ সালে তারা কাহিনীটির ২৮ তম খন্ড প্রকাশ করেছেন।« Iznogoud en deuil : Tabary est mort », article de Laurence Le Saux sur Telerama.fr le 19 août 2011. Page consultée le 20 août 2011..  ২০১১ সালের ১৮ আগস্ট তিনি মৃত্যু বরণ করেন।  গ্রন্থপঞ্জি  ধারাবাহিকবছরপত্রিকাখন্ড সম্পাদকমন্তব্য রিচার্ড এ চার্লি১৯৫৫ - ১৯৬২[[পিফ গ্যাজেট|ভেইয়োঁ]]|১ |গ্লেন্যাট |  |-  | তুতোষ|১৯৫৯ - ১৯৭৬ |ভেইয়োঁ|১৪ |ভেইয়োঁ এবং দারগদ |  |-  |ইজনোগুড|১৯৬২–২০০৪ |রেকর্ড এবং পিলট পত্রিকা |২৭ | দারগর |দৃশ্য রনে গোসিনি ১৯৭৭ পর্যন্ত |- |ভ্যালেন্টিন লে ভ্যাগাবন্ড|১৯৬২–১৯৭৭ |পিলট|৭ | দারগদ |গোসিনির সাথে |-  |করিনে এট জিনট|১৯৬৬–২০০৫ |পিফ''৭ ভেইয়োঁ, দারগদ, ট্যাবারি  সূত্র   Tabary publications in Vaillant and Pif, Pilote and Record BDoubliées   Tabary albums Bedetheque   পাদটিকা  বহিঃতথ্য  Tabary biography on Lambiek Comiclopedia  Éditions Tabary official site   বিষয়শ্রেণী:১৯৩০-এ জন্ম বিষয়শ্রেণী:২০১১-এ মৃত্যু বিষয়শ্রেণী:স্টকহোমের ব্যক্তি বিষয়শ্রেণী:ফরাসি কমিক্স শিল্পী বিষয়শ্রেণী:ফরাসি কমিক্স লেখক বিষয়শ্রেণী:ফরাসি পুরুষ লেখক
থাম্ব|নাউরুতে গির্জা খ্রিস্টধর্ম হল নাউরুতে বৃহত্তম ধর্ম এবং সেখানে নাউরু কংগ্রিগেশনাল চার্চ হলো বৃহত্তম সম্প্রদায়, যা ২০১১ সালের আদমশুমারি অনুসারে জনসংখ্যার ৩৫.৭১ শতাংশকে অন্তর্ভুক্ত করে। ধর্মীয় স্বাধীনতা একটি সাংবিধানিক অধিকার এবং দেশের আইন ও সমাজ কোনো উল্লেখযোগ্য লঙ্ঘন ছাড়াই এই অধিকারকে সমর্থন করে।   জনসংখ্যা  ২০১১ সালের আদমশুমারি অনুসারে, নাউরুর মোট জনসংখ্যার ৯৫% খ্রিস্টান ছিল এবং এর মধ্যে এক-তৃতীয়াংশ ক্যাথলিক ছিল। সবচেয়ে বড় প্রোটেস্ট্যান্ট গোষ্ঠী ছিল নাউরু কনগ্রেগেশনাল চার্চ, যখন "নাউরু ইন্ডিপেনডেন্ট অ্যাসেম্বলি অব গড" এবং "নাউরু ইন্ডিপেনডেন্ট চার্চ" উভয়ের দ্বীপে ১০% বা তার বেশি অনুসারী ছিল। US State Dept 2022 report  This article incorporates text from this source, which is in the public domain.  দ্বীপের প্রায় ৫% জাতিগত চীনা জনগোষ্ঠীর মানুষ, যাদের মধ্যে প্রধানত কনফুসিয়ান, বৌদ্ধ, তাওবাদী, খ্রিস্টান ও নাস্তিক রয়েছে। যিহোভার সাক্ষী, সেভেন্থ ডে এডভান্টিস্ট, ব্যাপটিস্ট এবং চার্চ অব জিসাস ক্রাইস্ট অব ল্যাটার-ডে সেইন্টস গোষ্ঠী দ্বীপের মোট জনসংখ্যার শেষ ১% গঠন করে।   নাউরুতে বসবাসকারী টুভালু এবং আই-কিরিবাতি অভিবাসী সম্প্রদায় প্রধানত খ্রিস্টান; তবে ২০০৬ সালে দেশের ফসফেট খনির কার্যক্রম প্রায় বন্ধ হয়ে গেলে তাদের পুনর্বাসন করা হয়েছিল। International Religious Freedom Report 2007: Nauru. United States Bureau of Democracy, Human Rights and Labor (September 14, 2007). This article incorporates text from this source, which is in the public domain.  উনবিংশ ও বিংশ শতাব্দীর শুরুর আগে পর্যন্ত নাউরু দ্বীপে নিজস্ব দেশীয় ধর্ম প্রচলিত ছিল। তবে বিদেশি খ্রিস্টান মিশনারিদের আগমনের পর দ্বীপে খ্রিস্টধর্ম ব্যাপকভাবে প্রসার লাভ করে। ২০০০ সালের শুরুর দিকে কিছু সক্রিয় খ্রিস্টান মিশনারি সংস্থা দ্বীপে কাজ করেছে, যার মধ্যে অ্যাংলিকান, মেথডীয় ও ক্যাথলিক মিশনারি সংগঠনগুলো অন্তর্ভুক্ত ছিল।  পিউ রিসার্চ সেন্টারের তথ্য অনুযায়ী হিন্দু, ইহুদি ও মুসলিম জনসংখ্যা নাউরুতে খুবই অল্প, যারা মোট জনসংখ্যার মাত্র ০.১% (প্রায় ১০ জনেরও কম)। তবে নাউরু রিজিওনাল প্রসেসিং সেন্টারে অবস্থানকারী বন্দিদের মধ্যে বেশিরভাগ মুসলিম ছিলেন; পাশাপাশি উল্লেখযোগ্য সংখ্যক বৌদ্ধ ও হিন্দু। কিন্তু অস্ট্রেলিয়ান সরকারের পুনর্বাসন কর্মসূচির কারণে এই জনগোষ্ঠীর সংখ্যা ধীরে ধীরে কমতে থাকে।   ২০২০ সালের অনুমান অনুযায়ী, এর ৭৫% জনসংখ্যা খ্রিস্টান পটভূমির,  ১০.৫% লোক চীনা লোকবিশ্বাসের অনুসারী, ৯% বাহাই ধর্মের অনুসারী ও ৫% নাস্তিক ছিল। The ARDA website, retrieved 2023-08-28   তথ্যসূত্র   বিষয়শ্রেণী:দেশ অনুযায়ী ধর্ম
স্তাগ-র্ত্সে-পা-ল্হা-র্গ্যাল-রাব-ব্র্তান (), (মৃত্যু – ১৭২০) ১৭১৭ থেকে ১৭২০ খ্রিষ্টাব্দের মধ্যে দ্জুঙ্গার মঙ্গোলদের শাসনের সময় তিব্বতের একজন রাজপ্রতিনিধি ছিলেন।   সংক্ষিপ্ত জীবনী  স্তাগ-র্ত্সে-পা-ল্হা-র্গ্যাল-রাব-ব্র্তান লাসা শহরের পূর্বে অবস্থিত স্তাগ-র্ত্সে () অঞ্চলের এক অভিজাত পরিবারে জন্মগ্রহণ করেন। কোশোত মঙ্গোল নেতা ল্হাজাং খানের শাসনের পূর্বে তিনি তিব্বতের প্রশাসনিক কাজে যুক্ত ছিলেন। ল্হাজাং খানের শাসন শুরু হলে তিনি তার বিরোধী হিসেবে পরিগণিত হন এবং দ্জুঙ্গার মঙ্গোলদের সাথে ঘনিষ্ঠ যোগাযোগ বজায় রাখতেন। তিনি দ্জুঙ্গার মঙ্গোলদের হাতে ল্হাজাং খানের প্রতিরক্ষা কৌশলে খুঁটিনাটি তুলে দিলে তা দ্জুঙ্গার মঙ্গোল সেনাবাহিনীর লাসা বিজয়ের পক্ষে সহায়ক হয়ে ওঠে। যুদ্ধে ল্হাজাং খানের মৃত্যু হলে তার আধিকারিকরা স্তাগ-র্ত্সে-পা-ল্হা-র্গ্যাল-রাব-ব্র্তানের শরণাপন্ন হলে তিনি তাদের কোন রকম দয়া দেখাননি।দ্জুঙ্গার মঙ্গোলদের নতুন সরকারে তিনি একজন গুরুত্বপূর্ণ রাজপ্রতিনিধির দায়িত্ব লাভ করেন। এই সময় তিনি দ্জুঙ্গার মঙ্গোলদের কারাগারে বন্দী চিংপন্থী ফো-ল্হা-নাস-ব্সোদ-নাম্স-স্তোব্স-র্গ্যাসকে মুক্তিলাভে সহায়তা করেন, যিনি পরবর্তীকালে তিব্বতের ইতিহাসে একজন বিখ্যাত শাসক হয়ে উদিত হন। ১৭২০ খ্রিষ্টাব্দে চিং সেনাবাহিনী দ্জুঙ্গার মঙ্গোলদের পরাজিত করে লাসা অধিকার করলে স্তাগ-র্ত্সে-পা-ল্হা-র্গ্যাল-রাব-ব্র্তান তাদের ও সপ্তম দলাই লামাকে স্বাগত জানান। এর কিছুক্ষণ পরেই তাকে গ্রেপ্তার করা হয়। ফো-ল্হা-নাস-ব্সোদ-নাম্স-স্তোব্স-র্গ্যাস ও সপ্তম দলাই লামার পিতা ব্সোদ-নাম্স-দার-র্গ্যাসের () অনুরোধ অগ্রাহ্য করে চীনারা তাকে স্ক্যিদ-ছু নদীর তীরে সর্বসমক্ষে শিরোচ্ছেদ করে মৃত্যুদণ্ড দেন।   তথ্যসূত্র        বিষয়শ্রেণী:১৭২০-এ মৃত্যু বিষয়শ্রেণী:তিব্বতের রাজপ্রতিনিধি
গাজীপুর দ্বারা বোঝানো যেতে পারেঃ  গাজীপুর (ভারত), ভারতের উত্তর প্রদেশ রাজ্যের গাজীপুর জেলার একটি শহর।  গাজীপুর শহর, বাংলাদেশের গাজীপুর জেলার একটি শহর।  গাজীপুর জেলা, বাংলাদেশের মধ্যাঞ্চলের ঢাকা বিভাগের একটি প্রশাসনিক অঞ্চল।  গাজীপুর জেলা (ভারত), ভারতের উত্তর প্রদেশ রাজ্যের একটি প্রশাসনিক অঞ্চল।  গাজীপুর সিটি কর্পোরেশন, বাংলাদেশের মধ্যাঞ্চলের গাজীপুর জেলায় অবস্থিত স্থানীয় সরকার সংস্থা।  গাজীপুর সদর উপজেলা, বাংলাদেশের গাজীপুর জেলার অন্তর্গত একটি উপজেলা।
জোরান কর্পোরেশন সিলিকন ভ্যালিতে অবস্থিত একটি বহুজাতিক ডিজিটাল প্রযুক্তি কোম্পানী। জোরান নামটি সিলিকনের হিব্রু উচ্চারণ থেকে উদ্ভূত হয়েছে। জোরান ডেলাওয়্যার রাজ্যের অন্তর্ভুক্ত এবং কানাডা, চীন, ইংল্যান্ড, জার্মানি, ভারত, ইসরায়েল, জাপান, কোরিয়া, তাইওয়ান ও মার্কিন যুক্তরাষ্ট্রে এদের অফিস আছে।  তথ্যসূত্র  বিষয়শ্রেণী:১৯৮৩-এ প্রতিষ্ঠিত বিষয়শ্রেণী:সানিভেল, ক্যালিফোর্নিয়া ভিত্তিক কোম্পানি বিষয়শ্রেণী:ইসরায়েলের সেমিকন্ডাক্টর কোম্পানি বিষয়শ্রেণী:১৯৮৩-এ প্রতিষ্ঠিত কোম্পানি